, Fuje waa nin 44-jir ah, tan iyo yaraantiisiina ku noolaa waxa ay dadka Soomaaliyeed ee wax saddaqeysta ay u taagaan, waa nin dadkii hore ee magaalada ku noolaan jiray ay si wanaagsan u yaqaanniin; wuxuu ka tuugsan jiray bartamaha magaalada Muqdisho (Waa Muqdishadii horee), wuxuu gaariga dhigan jiray agagaarka Afar irdoodka, dhagax tuur, Xafiiskii hore ee Somali Airlines iyo goobaha u dhowdhow isagoo ay qoorta ugu jiri jirtay kiish yar oo dadka wax saddaqeysta ay lacagta ugu shubaan, isagoo arrintaa ka hadlayayna wuxuu yiri: “Xilligaa xilli aad u wanaagsan ayuu ahaa, ammaan, nabad-galyo, waddooyin wan wanaagsan, dad wada shaqeysta oo wax wada bixiya ayaa jiri jiray, la iguma dhibtoon jirin oo inta goobta la i geeyo ayaa qofka ila socda iska daneysan jiray, cabsi kama qabin waxa dadku i siiyo in dad kale ay iga qaataan, wiilka yarka ah ee i wehliya goor dambe ayuu ii soo laaban jiray igana kaxayn jiray goobtaa anigoo la soo laaban jiray lacag nagu filan mararka qaarna naga soo hari jirtay”.
